ਸੰਖੇਪ ਕਰਨ ਲਈ ਦਸਤਾਵੇਜ਼: ਇਹ ਪੋਸਟ ਜ਼ੇਰ-ਏ-ਇਲਾਜ ਪੰਜਾਬੀ ਕਲਾਕਾਰ ਪਰਮੀਸ਼ ਵਰਮਾ ਨੇ ਉਸ 'ਤੇ ਹੋਏ ਹਮਲੇ ਤੋਂ ਬਾਅਦ ਪਹਿਲੀ ਵਾਰ ਆਪਣੇ ਫੇਸਬੁੱਕ ਪੇਜ 'ਤੇ ਪਾਈ ਸੀ।  

ਆਪਣੇ ਸੋਸ਼ਲ ਮੀਡੀਆ ਅਕਾਊਂਟ 'ਤੇ ਗੁਰੂ ਨਾਨਕ ਦੇਵ ਜੀ ਦੀ ਤਸਵੀਰ ਨਾਲ ਪਰਮੀਸ਼ ਨੇ ਹਮਲੇ ਤੋਂ ਬਾਅਦ ਆਪਣੀ ਪਹਿਲੀ ਪ੍ਰਤੀਕ੍ਰਿਆ ਸਾਂਝੀ ਕੀਤੀ ਸੀ। 

48 ਘੰਟਿਆਂ ਤੋਂ ਘੱਟ ਸਮੇਂ ਵਿੱਚ ਫੇਸਬੁੱਕ ਉੱਤੇ ਇਸ ਪੋਸਟ 'ਤੇ 90 ਹਜ਼ਾਰ ਦੇ ਕਰੀਬ ਇਮੋਜੀਜ਼ ਦੇ ਰਾਹੀਂ ਲੋਕਾਂ ਨੇ ਆਪਣੀ ਪ੍ਰਤੀਕ੍ਰਿਆ ਦਿੱਤੀ। ਇਸ ਦੇ ਨਾਲ ਹੀ 3600 ਤੋਂ ਵੀ ਵੱਧ ਲੋਕ ਇਸ ਪੋਸਟ ਨੂੰ ਸਾਂਝਾ ਕਰ ਚੁੱਕੇ ਹਨ ਅਤੇ 8000 ਦੇ ਕਰੀਬ ਲੋਕਾਂ ਨੇ ਕੁਮੈਂਟ ਰਾਹੀਂ ਆਪਣੀ ਪ੍ਰਤੀਕ੍ਰਿਆ ਦਿੱਤੀ।

ਫੇਸਬੁੱਕ ਪੋਸਟ 'ਤੇ ਆਈਆਂ ਲੋਕਾਂ ਦੀਆਂ ਪ੍ਰਤੀਕ੍ਰਿਆਵਾਂ ਵਿੱਚ ਮਿਲੇ ਜੁਲੇ ਵਿਚਾਰ ਦੇਖਣ ਨੂੰ ਮਿਲ ਰਹੇ ਹਨ। ਇਨ੍ਹਾਂ ਵਿੱਚ ਪਰਮੀਸ਼ ਦੇ ਫੈਨਜ਼ ਤੋਂ ਲੈ ਕੇ ਪੰਜਾਬੀ ਮਨੋਰੰਜਨ ਜਗਤ ਦੇ ਕਲਾਕਾਰ ਸਾਥੀ ਪਰਮੀਸ਼ ਦੀ ਸਿਹਤਯਾਬੀ ਲਈ ਦੁਆਵਾਂ ਦੇ ਨਾਲ ਨਾਲ ਉਸ ਨਾਲ ਖੜੇ ਰਹਿਣ ਬਾਬਤ ਲਿਖ ਰਹੇ ਹਨ। 

ਇੱਕ ਫੇਸਬੁੱਕ ਯੂਜ਼ਰ ਚਾਚਾ ਚਪੇੜਾ ਵਾਲਾ ਲਿਖਦੇ ਹਨ, ''ਹੁਣ ਪਤਾ ਲੱਗ ਗਿਆ ਹਥਿਆਰਾਂ ਵਾਲੇ ਗੀਤ ਬਣਾਉਣ ਤੇ ਗਾਉਣ ਦਾ ਨਤੀਜਾ, ਇਹ ਮਾਹੌਲ ਤੁਹਾਡੇ ਵਰਗੇ ਗਾਇਕਾਂ ਤੇ ਨਿਰਦੇਸ਼ਕਾਂ ਨੇ ਹੀ ਬਣਾਇਆ ਹੈ, ਚੰਗੇ ਗੀਤ ਲਿਖਣਾ, ਗਾਉਣਾ ਤੇ ਬਣਾਉਣਾ ਪੰਜਾਬ ਵਿੱਚ ਬੈਨ ਹੀ ਹੋ ਗਿਆ ਹੈ, ਪੰਜਾਬ ਨੂੰ ਗੈਂਗਸਟਰ ਬਣਾਉਣ ਵਿੱਚ ਸਭ ਤੋਂ ਵੱਡਾ ਹੱਥ ਪੰਜਾਬੀ ਗਾਇਕਾਂ ਦਾ ਹੀ ਹੈ, ਬਾਕੀ ਰੱਬ ਮਹਿਰ ਕਰੇ ਤੇ ਤੰਦਰੁਸਤੀ ਬਖ਼ਸ਼ੇ, ਹੁਣ ਚੰਗੇ ਗਾਣੇ ਬਣਾਓ ਤਾਂ ਜੋ ਸਮਾਜ ਨੂੰ ਕੋਈ ਚੰਗਾ ਸੁਨੇਹਾ ਜਾਵੇ।'' 

ਫੇਸਬੁੱਕ ਯੂਜ਼ਰ ਪ੍ਰਿਅੰਕਾ ਪਥਰਵਾਲ ਨੇ ਲਿਖਿਆ, ''ਤੁਹਾਡੀ ਮਾਂ ਵਾਂਗ ਹੀ ਸਾਨੂੰ ਵੀ ਚਿੰਤਾ ਹੋਈ ਅਤੇ ਅਸੀਂ ਤੁਹਾਡੇ ਲਈ ਦੁਆਵਾਂ ਕੀਤੀਆਂ ਤੇ ਕਰਾਂਗੇ''

ਮੈਂਡੀ ਸ਼ਰਮਾ ਲਿਖਦੇ ਹਨ, ''ਇਹ ਮਾੜਾ ਵਰਤਾਰਾ ਹੈ ਕਿ ਲੋਕ ਆਪਣੀ ਗੱਲ ਰੱਖਣ ਲਈ ਇਸ ਤਰ੍ਹਾਂ ਦਾ ਕੰਮ ਕਰਦੇ ਹਨ, ਇਨਸਾਨੀਅਤ ਨੂੰ ਕੀ ਹੋ ਗਿਆ''

ਰਵਲੀਨ ਕੋਹਲੀ ਆਵਾਜ਼ ਲਿਖਦੇ ਹਨ, ''ਹਿੰਦੂ ਸੀ ਇਸ ਕਰਕੇ ਅਟੈਕ ਇਸ 'ਤੇ ਹੋਇਆ''

ਇਸ ਗੱਲਬਾਤ ਨੂੰ ਅੱਗੇ ਤੋਰਦੇ ਹੋਏ ਪ੍ਰਿੰਸ ਸ਼ਰਮਾ ਨੇ ਲਿਖਿਆ, ''ਰਵਲੀਨ ਕੋਹਲੀ ਆਵਾਜ਼ ਬਿਲਕੁਲ ਸਹੀ ਕਿਹਾ ਜੀ ਤੁਸੀਂ, ਹੋਰ ਜਿਹੜੇ ਲੱਚਰ ਗੀਤ ਗਾਉਂਦੇ ਹਨ ਗਾਇਕ ਉਨ੍ਹਾਂ 'ਤੇ ਹਮਲਾ ਕਿਉਂ ਨਹੀਂ ਹੁੰਦਾ, ਇਸ ਨੇ ਕਿਹੜਾ ਕੋਈ ਲੱਚਰ ਗੀਤ ਗਾਇਆ, ਹਿੰਦੂ ਸੀ ਇਸ ਲਈ ਹੋਇਆ।''  

ਨਿਸ਼ਾਂਤ ਸ਼ਰਮਾ ਜਿਹੜੇ ਖ਼ੁਦ ਨੂੰ ਸ਼ਿਵ ਸੈਨਾ ਹਿੰਦੂ ਨਾਂ ਦੇ ਸੰਗਠਨ ਨਾ ਜੁੜਦਾ ਦੱਸਦੇ ਹਨ ਅਤੇ ਪਰਮੀਸ਼ ਦੀ ਪੋਸਟ 'ਤੇ ਲਿਖਦੇ ਹਨ, ''ਪਰਮੀਸ਼ 'ਤੇ ਹਮਲਾ ਕਰ ਕੇ ਭੱਜਣ ਵਾਲੇ ਡਰਪੋਕ ਤੇ ਨਪੁੰਸਕ ਗੈਂਗਸਟਰ ਦਿਲਪ੍ਰੀਤ ਨੂੰ ਪੁਲਿਸ ਵਿੱਕੀ ਗੌਂਡਰ ਵਾਂਗ ਮੌਤ ਦੇ ਘਾਟ ਉਤਾਰੇ।''

ਨਿਸ਼ਾਂਤ ਨੇ ਅੱਗੇ ਲਿਖਿਆ, ''ਸੋਸ਼ਲ ਮੀਡੀਆ 'ਤੇ ਖਾਲਿਸਤਾਨੀਆਂ ਵੱਲੋਂ ਦਿਲਪ੍ਰੀਤ ਦੀ ਤਾਰੀਫ਼ ਕਰਨਾ ਚਿੰਤਾ ਦੀ ਗੱਲ਼ ਹੈ।''

ਜੀ ਐੱਸ ਧਨੇਸਰ ਲਿਖਦੇ ਹਨ, ''ਵੀਰ ਤੁਸੀਂ ਗੀਤਾਂ ਵਿੱਚ ਪੰਜਾਬ ਦੇ ਨੌਜਵਾਨਾਂ ਨੂੰ ਵੈਲੀ,...\nਉਸੇ ਭਾਸ਼ਾ ਵਿੱਚ ਸਾਰਾਂਸ਼ ਜਿਵੇਂ doc:
''ਬਾਬੇ ਨਾਨਕ ਦੀ ਮਿਹਰ ਨਾਲ ਮੈਂ ਠੀਕ ਹਾਂ, ਸਾਰੇ ਫੈਨਜ਼ ਦੀਆਂ ਦੁਆਵਾਂ ਨਾਲ ਨੇ, ਮੇਰੀ ਕਿਸੇ ਨਾਲ ਕੋਈ ਦੁਸ਼ਮਣੀ ਨਹੀਂ, ਜਿਵੇਂ ਮੇਰੀ ਮਾਂ ਅੱਜ ਰੋਈ ਹੈ, ਪੰਜਾਬ ਦੇ ਕਿਸੇ ਪੁੱਤ ਦੀ ਮਾਂ ਕਦੇ ਨਾ ਰੋਵੇ। ਸਰਬੱਤ ਦਾ ਭਲਾ''